Sprokiespad in Nederland | Maroela Media
"Dit lyk soos 'n toneel in 'n sprokie as die pad se glimstrepe in die nag voor die motor opdoem," sê Daan Roosegaarde, die man agter die konsep wat nou op 500m-pad in Nederland op die proef gestel word.
Die idee is om die koste van straatbeligting te vervang met gloeistrepe wat agt uur lank na dit sonlig gekry het, sal gloei, en die sprokiestoneel tot gevolg het.
Ten spyte van die sprokiestoneel kon Roosegaarde se Studio Roosegaarde nog nie enige kontrak losslaan nie.
"Burokrasie," sê Roosegaarde, wat bekend is vir sy revolusionêre idees.
Dit is, volgens hom, ook die rede waarom sy "rookmisvakuum" nog nie die groen lig in China kon kry nie, waar onder meer die hoofstad Beijing gereeld onder rookmis verstik. Sy toestel om die rookmis "weg te suig" werk met elektrostatiese velde.